ประกาศกรมสรรพสามิตเรื่องการกำหนดหลักเกณฑ์ วิธีการ และเงื่อนไขในการแจ้งราคาขายปลีกแนะนำและราคาค่าบริการพ.ศ. ๒๕๖๐[๑] เพื่อประโยชน์ในการกำหนดมูลค่าที่ใช้ในการคำนวณภาษีของสินค้าและสถานบริการและเพื่อให้การแจ้งราคาขายปลีกแนะนำของสินค้าและการแจ้งราคาค่าบริการของสถานบริการประเภทต่าง ๆ เป็นไปตามมาตรฐานเดียวกันเกิดประสิทธิภาพและประสิทธิผลในการจัดเก็บภาษี อาศัยอำนาจตามความในมาตรา ๑๘ และมาตรา ๑๙ แห่งพระราชบัญญัติภาษีสรรพสามิตพ.ศ. ๒๕๖๐ อธิบดีกรมสรรพสามิตกำหนดหลักเกณฑ์ วิธีการและเงื่อนไขในการแจ้งราคาขายปลีกแนะนำและราคาค่าบริการไว้ ดังต่อไปนี้ข้อ ๑ ให้ผู้ประกอบอุตสาหกรรมหรือผู้นำเข้าแจ้งราคาขายปลีกแนะนำและโครงสร้างราคาขายปลีกแนะนำของสินค้าตามแบบแจ้งราคาขายปลีกแนะนำ (ภส.๐๒-๐๑) ต่ออธิบดีกรมสรรพสามิต ณสำนักงานสรรพสามิตพื้นที่ที่โรงอุตสาหกรรมตั้งอยู่ หรือสำนักงานสรรพสามิตพื้นที่ที่สถานประกอบการของผู้นำเข้าหรือสถานที่ตรวจปล่อยสินค้านำเข้าตั้งอยู่ก่อนวันยื่นแบบรายการภาษีและชำระภาษีหรือก่อนการนำสินค้าออกจากโรงอุตสาหกรรมหรือคลังสินค้าทัณฑ์บน แล้วแต่กรณีใดจะเกิดขึ้นก่อนถ้าจะมีการเปลี่ยนแปลงราคาขายปลีกแนะนำ ที่แจ้งไว้ตามวรรคหนึ่งให้ผู้ประกอบอุตสาหกรรมหรือผู้นำเข้าแจ้งราคาขายปลีกแนะนำและโครงสร้างราคาขายปลีกแนะนำของสินค้าที่จะเปลี่ยนแปลงนั้นตามแบบแจ้งราคาขายปลีกแนะนำ (ภส. ๐๒-๐๑) ต่ออธิบดีกรมสรรพสามิต ณ สถานที่ตามวรรคหนึ่งก่อนวันที่จะมีการเปลี่ยนแปลงราคาข้อ ๒ ให้ผู้ประกอบกิจการสถานบริการแจ้งราคาค่าบริการที่เรียกเก็บในการประกอบกิจการตามแบบแจ้งราคาค่าบริการ(ภส.๐๒-๐๒) ต่ออธิบดีกรมสรรพสามิต ณสำนักงานสรรพสามิตพื้นที่ที่สถานบริการตั้งอยู่ ก่อนวันที่จะใช้ราคานั้นถ้าจะมีการเปลี่ยนแปลงราคาค่าบริการที่แจ้งไว้ตามวรรคหนึ่ง ให้ผู้ประกอบกิจการสถานบริการแจ้งราคาค่าบริการที่จะเปลี่ยนแปลงนั้นต่ออธิบดีกรมสรรพสามิตณ สถานที่ตามวรรคหนึ่งก่อนวันที่จะมีการเปลี่ยนแปลงราคาข้อ ๓ ประกาศนี้ให้ใช้บังคับตั้งแต่วันที่ ๑๖ กันยายน พ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิตเอกสารแนบท้าย๑.[๒] กรมสรรพสามิต กระทรวงการคลัง แบบแจ้งราคาขายปลีกแนะนำตามมาตรา ๑๘แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๒-๐๑)๒. กรมสรรพสามิต กระทรวงการคลัง แบบแจ้งราคาค่าบริการตามมาตรา ๑๙แห่งพระราชบัญญัติภาษีสรรพสามิต พ.ศ. ๒๕๖๐ (ภส.๐๒-๐๒)(ดูข้อมูลจากภาพกฎหมาย) ประกาศกรมสรรพสามิตเรื่อง การกำหนดหลักเกณฑ์ วิธีการ และเงื่อนไขในการแจ้งราคาขายปลีกแนะนำ และราคาค่าบริการพ.ศ. ๒๕๖๐ (ฉบับที่ ๒)[๓]ข้อ ๒ การแจ้งราคาขายปลีกแนะนำและโครงสร้างราคาขายปลีกแนะนำของสินค้าที่ผู้ประกอบอุตสาหกรรมหรือผู้นำเข้าได้แจ้งไว้ตามแบบท้ายประกาศกรมสรรพสามิต เรื่องการกำหนดหลักเกณฑ์ วิธีการ และเงื่อนไขในการแจ้งราคาขายปลีกแนะนำและราคาค่าบริการ พ.ศ.๒๕๖๐ ลงวันที่ ๑๖ กันยายน ๒๕๖๐ ให้ใช้ได้ต่อไปโดยผู้ประกอบอุตสาหกรรมหรือผู้นำเข้าต้องแจ้งรหัสข้อมูลสินค้า (Barcode) (ถ้ามี) เพิ่มเติมตามแบบแจ้งราคาขายปลีกแนะนำ(ภส.๐๒ - ๐๑) ท้ายประกาศนี้ภายใน ๓๐ วันนับแต่วันที่ประกาศนี้มีผลใช้บังคับข้อ ๓ ประกาศนี้ให้ใช้บังคับตั้งแต่วันถัดจากวันออกประกาศเป็นต้นไปประกาศกรมสรรพสามิต เรื่อง การกำหนดหลักเกณฑ์ วิธีการ และเงื่อนไขในการแจ้งราคาขายปลีกแนะนำและราคาค่าบริการพ.ศ. ๒๕๖๐ (ฉบับที่ ๓)[๔]ข้อ ๒ ประกาศนี้ให้ใช้บังคับตั้งแต่วันถัดจากวันประกาศเป็นต้นไปพัชรภรณ์/จัดทำ๒๗สิงหาคม ๒๕๖๑พิมพ์มาดา/เพิ่มเติม๒ตุลาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๑๑๙ ง /หน้า ๒๐๓ (เล่มที่ ๑)/๒๔พฤษภาคม ๒๕๖๑[๒] กรมสรรพสามิตกระทรวงการคลัง แบบแจ้งราคาขายปลีกแนะนำตามมาตรา ๑๘ แห่งพระราชบัญญัติภาษีสรรพสามิตพ.ศ. ๒๕๖๐ (ภส.๐๒-๐๑) แก้ไขเพิ่มเติมโดยประกาศกรมสรรพสามิต เรื่อง การกำหนดหลักเกณฑ์วิธีการ และเงื่อนไขในการแจ้งราคาขายปลีกแนะนำและราคาค่าบริการ พ.ศ. ๒๕๖๐ (ฉบับที่๓)[๓] ราชกิจจานุเบกษาเล่ม ๑๓๕/ตอนพิเศษ ๑๒๐ ง/หน้า ๑๕/๒๔ พฤษภาคม ๒๕๖๑[๔] ราชกิจจานุเบกษาเล่ม ๑๓๖/ตอนพิเศษ ๑๕ ง/หน้า ๘/๑๖ มกราคม ๒๕๖๒